Rajasthan News In Hindi : Examinations on SI posts on 7th October | एसआई पदों पर परीक्षा 7 अक्टूबर को, अभ्यर्थी पदों की संख्या बढ़ाने की करने लगे मांग - Dainik Bhaskar
Examinations on SI posts on 7th October
भर्ती / एसआई पदों पर परीक्षा 7 अक्टूबर को, अभ्यर्थी पदों की संख्या बढ़ाने की करने लगे मांग
पूर्व में इस भर्ती परीक्षा के लिए साढे तीन लाख से अधिक अभ्यर्थियों ने आवेदन कर दिए थे
अजमेर. राजस्थान लोक सेवा आयोग द्वारा गृह विभाग में सब इंस्पेक्टर पुलिस यानी एसआई पदों पर भर्ती के लिए 7 अक्टूबर को भर्ती परीक्षा का आयोजन किया जाएगा। इधर? आयोग इस भर्ती परीक्षा की तैयारियों में जुटा है, वहीं दूसरी ओर प्रदेश के बेरोजगार इस भर्ती में अब और पद बढ़ाने की मांग कर रहे हैं। आयोग द्वारा सब इंस्पेक्टर पुलिस के 330 पदों के लिए यह भर्ती परीक्षा आयोजित की जा रही है ।
इन अभ्यर्थियों को फिर से करवाने होंगे आवेदन: वर्ष 2016 की भर्ती परीक्षा के लिए आयोग उन अभ्यर्थियों से पुनः आवेदन पत्र भरवा रहा है, जिन्होंने आरपीएससी की ओल्ड वेबसाइट से आवेदन किए थे। इन अभ्यर्थियों को अब एस एस ओ पोर्टल से ऑनलाइन आवेदन करना है। पूर्व में इस भर्ती परीक्षा के लिए साढे तीन लाख से अधिक अभ्यर्थियों ने आवेदन कर दिए थे। आयोग सूत्रों का कहना है कि एस एस ओ पोर्टल पर आवेदन नहीं करने वाले अभ्यर्थी परीक्षा से वंचित हो सकते हैं। दूसरी और राजस्थान एकीकृत बेरोजगार महासंघ के प्रदेश अध्यक्ष उपेन यादव ने कहा है कि सरकार एस आई भर्ती 2016 में पदों की संख्या में वृद्धि करे, ताकि प्रदेश के और अभ्यर्थियों को मौका मिल सके। यह भर्ती परीक्षा वैसे भी विलंब से आयोजित की जा रही है। उन्होंने कहा कि इस मामले में सीएम वसुंधरा राजे और विभाग के प्रमुख शासन सचिव को भी मेमोरेंडम भेजे जा रहे हैं।